Ene Kangron

Ene Kangron (sündinud 8. novembril 1947 Riisiperes Harjumaal) on eesti koorijuht ja muusikapedagoog.

Ta lõpetas 1967. aastal Tallinna Muusikakooli koorijuhtimise eriala Laine Karindi klassis ja 1972. aastal Tallinna Riikliku Konservatooriumi koorijuhtimise eriala Gustav Ernesaksa klassis.Eesti muusika biograafiline leksikon. Tallinn: Valgus, 1990

Aastatel 1975–1986 oli ta Tallinna Pedagoogilise Instituudi koorijuhtimise õppejõud, 1986. aastast Tallinna Riikliku Konservatooriumi muusikapedagoogika õppejõud, hiljem dotsent. Alates 2000. aastast on ta Eesti Muusika- ja Teatriakadeemia täienduskoolituskeskuse juhataja.

Ta on juhatanud mitmeid koore. Aastatel 1974–1983 oli ta TPI Akadeemilise Naiskoori dirigent, 1983–1996 peadirigent.Tallinna Tehnikaülikooli Akadeemiline Naiskoor 60 

Ta on Tallinna Meestelaulu Seltsi Türnpu Meeskoori peadirigent.Rahvakultuuri Keskus. Koorilaul. Tõnu KangronTMS Türnpu Meeskoor. Koori liikmed

Ta on Eesti Muusikaõpetajate Liidu üks asutajaid, aastatel 1990–1995 esimehe asetäitja, 1995–2002 esimees, nüüd juhatuse liige.Eesti Muusikaõpetajate Liit – 20-aastane 

Aastatel 1995–1999 oli ta Eesti Muusikanõukogu asepresident.Eesti Muusikanõukogu. Varasemad juhatuse koosseisud

Tunnustus
 1984 – Eesti NSV teeneline kunstitegelane
 2004 – Riho Pätsi Koolimuusika Fondi stipendium
 2021 – Valgetähe V klassi teenetemärk

Isiklikku
Tema abikaasa on koorijuht Tõnu Kangron. 

Viited

Kategooria:Eesti koorijuhid
Kategooria:Eesti muusikapedagoogid
Kategooria:Eesti NSV teenelised kunstitegelased
Kategooria:Valgetähe V klassi teenetemärgi kavalerid
Kategooria:Sündinud 1947